15. ΒΑΣΙΛΙΚΟΝ ΔΙΑΤΑΓΜΑ της 31 Ιουλ./5 Αυγ. 1954 Περί κυρώσεως τροποποιητικής συμβάσεως κατασκευής έργων υπονόμων περιοχής Πρωτευούσης. Εν όψει του άρθρλ. 12 του ν.δ. 2722/1953 περί τροποποιήσεως και συμπληρώσεως των διατάξεων των αφορωσών τον Οργανισμόν Αποχετεύσεως Πρωτευούσης. Κυρούται η μεταξύ των αυτών Υπουργών αφ’ ενός και της Ανωνύμου Εταιρίας Υδραυλικών και Εξυγιαντικών Έργων αφ’ ετέρου συναφθείσα την 17ην Ιουλίου 1954 τροποποιητική σύμβασις της κατασκευής έργων υπονόμων περιοχής Πρωτευούσης εξ άρθρων 29 ης το κείμενον έπεται. Εκ της εν λόγω συμβάσεως καταχωρίζομεν κατωτέρω τα άρθρα 20 επ. περιέχοντα αστικάς κι δικονομικάς διατάξεις. Βλάβαι εξ ανωτέρας βίας ή ελαττωματικών μελετών. Άρθρον 20.-1.Εν περιπτώσει ζημιών εις τα έργα, μηχανήματα ή υλικά, οφειλομένων εις ανωτέραν βίαν, ο Ανάδοχος υποχρεούται να ειδοποιήση τον «Επόπτην των ΄Εργων» εντός οκτώ (8) ημερών από της εμφανίσεως της βλάβης. Ο «Επόπτης των Έργων» υποχρεούται όπως εντός 5 ημερών από της ειδοποιήσεως του Αναδόχου μεταβή επί τόπου και επί παρουσία του Αναδόχου, αρμοδίως καλουμένου, συντάξη πρωτόκολλον περί της γενομένης βλάβης, της εκτάσεως αυτής και της δαπάνης ανορθώσεως, επίσης δε περί των αιτίων και του ανευθύνου του Αναδόχου ή μη.-2. Εάν ο Ανάδοχος δεν αποδέχεται τας απόψεις του «Επόπτου των Έργων» υπογράφει το πρωτόκολλον μετ’ επιφυλάξεως, υποχρεούμενος όπως εντός ανατρεπτικής προθεσμίας πέντε (5) ημερών υποβάλη τω «Επόπτη των Έργων» τας αντιρρήσεις του. –3. Ο «Επόπτης των Έργων» υποβάλλει εγκαίρως το πρωτόκολλον μετά των αντιρρήσεων του Αναδόχου εις το Υπουργείον Δημοσίων Έργων, όπερ αποφασίζει. Εάν ο Ανάδοχος δεν αποδέχεται την απόφασιν του Υπουργείου, δικαιούται να προσφύγη εις την κατά το άρθρ. 21 της παρούσης διαιτησίαν, εντός ανατρεπτικής προθεσμίας ενός μηνός από της εις αυτόν κοινοποιήσεως της αποφάσεως, της προθεσμίας ταύτης δυναμένης να παραταθή μόνον κοινή συνεννοήσει Εργοδότου και Αναδόχου.-4. Εάν ο Εργοδότης τροποποιήση την εφαρμοζομένην μελέτην παρά την γνώμην του Αναδόχου, αναλαμβάνει και την σχετικήν ευθύνην δια την εκ των τροποποιήσεων αυτού προκληθείσαν ελαττωματικότητα της μελέτης και τας εις αυτήν οφειλομένας ζημίας.-5. Εν περιπτώσει διαφωνίας ως προς την απόδοσιν των ζημιών εις το ελαττωματικόν της μελέτης, αποφαίνεται οριστικώς η κατά το άρθρ. 21 της παρούσης διαιτησία. Διαιτησία. Άρθρον 26.-1.Προς εξασφάλισιν του εργοδότου δια την καλήν των έργων εκτέλεσιν και την εν γένει τήρησιν των όρων της παρούσης συμβάσεως, ο Ανάδοχος υποχρεούται, όπως εντός μηνός από της ισχύος της παρούσης τροποποιητικής συμβάσεως καταθέση εις το Υπουργείον Δημοσίων Έργων επί αποδείξει εγγυητικήν επιστολήν Τραπέζης της εγκρίσεως του Εργοδότου και διατυπώσεως καθοριζομένης υπό τούτου δια ποσόν ίσον προς το 1% (έν τοις εκατόν) της συνολικής αξίας των δια της παρούσης ανατιθεμένων προς εκτέλεσιν έργων. -2.Η ως άνω εγγύησις δύναται να μειούται δι’ αντικαταστάσεως της ως άνω αρχικής εγγυητικής επιστολής δι’ ετέρων τοιούτων μικροτέρας αξίας, μετ’ αφαίρεσιν του αντιστοιχούντος ποσοστού 1% επί της συμβατικής δαπάνης των εκάστοτε παραλαμβανομένων εργασιών. Απαγόρευσις εκχωρήσεως εργολαβίας. Άρθρον 27.-1.Ο ανάδοχος δεν δικαιούται να εκχωρήση ή οπωσδήποτε να μεταβιβάση εις τρίτον τας εκ της παρούσης συμβάσεως πηγαζούσας υποχρεώσεις και δικαιώματα αυτού, άνευ εγκριτικής αποφάσεως του Υπουργικού Συμβουλίου. Έγγραφα, οδηγίαι και ανακοινώσεις. Άρθρον 28.-1.Πάντα τα προς τον Ανάδοχον έγγραφα του εργοδότου και του Επόπτου κοινοποιούνται προς αυτόν και εις την έδραν του προκειμένου όμως περί εγγράφων οδηγιών αφορωσών την εκτέλεσιν και εκδιδομένων υπό του «Επόπτου» επί τόπου των έργων, η κοινοποίησις δύναται να γίνη και εις τους επί των έργων προς τούτο ορισθησομένους υπό του αναδόχου Μηχανικούς, ων τα ονόματα θέλει ανακοινώση ούτος άμα τη ενάρξει των έργων προς τον εργοδότην. -2.Όπως αι οδηγίαι, διαταγαί και ανακοινώσεις του εργοδότου και του Επόπτου προς τον Ανάδοχον, ως και τα αιτήματα του αναδόχου πρς τον εργοδότην, έχουσι κύρος και νομικά επακόλουθα πρέπει να συντάσσωνται εγγράφως και να κοινοποιούνται εις το έτερον των μελών κατά τρόπον ασφαλή. Ισχύς της συμβάσεως. Άρθρον 29.-1.Η παρούσα σύμβασις τελεί υπό τον όρον της κυρώσεως αυτής κατά τα κατωτέρω, λογίζεται δε εν ισχύϊ από της υπογραφής της υπό των συμβαλλομένων μερών. Αφ’ ης δημοσιευθή εις την εφημερίδα της Κυβερνήσεως το εν τω άρθρ. 12 του ν.δ. 2722/1953 προβλεπόμενον β.δ. κυρώσεως της παρούσης καταργούνται εν τω συνόλω των:1)η δια του α.ν. 22/23 Ιανουαρίου 1936 κυρωθείσα σύμβασις δια την κατασκευήν τμήματος του δικτύου υπονόμων Αθηνών-Πειραιώς-Περιχώρων και 2)η δια του α.ν. 2159/1939 κυρωθείσα ετέρα σύμβασις κατασκευής του Κεντρικού Αποχετευτικού Αγωγού και συναφών αποχετευτικών έργων του δικτύου υπονόμων Αθηνών Πειραιώς και Περιχώρων. Άρθρον 21.-1.Πάσα διαφορά ή διαφωνία μεταξύ Εργοδότου και του Αναδόχου ως προς την εφαρμογήν, εκτέλεσιν και ερμηνείαν της παρούσης Συμβάσεως, ακόμη και εν περιπτώσει καθ’ ην το αντικείμενον αυτής δεν δύναται να καθορισθή χρηματικώς, εξαιρέσει των τυχόν δυναμένων να προκύψωσι διαφορών και διαφωνιών κατά την έγκρισιν των μελετών των έργων ή των μεταγενεστέρων τροποποιήσεων και συμπληρώσεων αυτών ως και των τοιούτων επί του προγράμματος της κατασκευής, αίτινες πάσαι λύονται κατά την απόλυτον κρίσιν του Εργοδότου μετά σύμφωνον γνώμην του Συμβουλίου των Δημοσίων Έργων εκδιδομένην, λύεται δια διαιτησίας. Ως διαιτηταί ορίζονται ο Πρόεδρος των εν Αθήναις Εφετών και εις Εφέτης οριζόμενος υπ’ αυτού ή τούτων κωλυομένων οι υπό του Προέδρου οριζόμενοι αναπληρωταί αυτών και δύο έτεροι τεχνικοί ων τον μεν ένα ορίζει ο Εργοδότης τον δε έτερον ο Ανάδοχος, εντός τριάκοντα ημερών, αφ’ ης ο έτερος των συμβαλλομένων κοινοποιήση τον διορισμόν του ιδίου διαιτητού χωρίς να απαιτήται η τήρησις των διατάξεων του άρθρου 106 της Πολιτικής Δικονομίας.-2. Εάν ο Εργοδότης ή ο Ανάδοχος δεν διορίσωσι εντός της τριακονθημέρου προθεσμίας διαιτητήν ορίζει τούτον ο Πρόεδρος του Αρείου Πάγου εντός προθεσμίας είκοσιν ημερών από της εις αυτόν υποβολής της αιτήσεως του ετέρου των μερών.-3. Εν περιπτώσει αρνήσεως ή κωλύματος ενός ή πλειόνων εκ των διαιτητών όπως αναλάβωσι ή εξακολουθήσωσι την διαιτησίαν, εάν μεν ούτοι εισίν εκ των δικαστικών προσώπων καλούνται εις αναπλήρωσίν των οι ως άνω αναπληρωταί αυτών, εάν δε εισίν εκ των συμβαλλομένων διορισθέντων διορίζεται έτερος τοιούτος υπό του ενδιαφερομένου μέρους εντός προθεσμίας είκοσι ημερών από της εις αυτόν προσκλήσεως υπό του ετέρου των μερών. Εν περιπτώσει δε μη διορισμού τοιούτου διορίζεται ούτος εντός είκοσι ημερών από της λήξεως της εικοσαημέρου προς διορισμόν προθεσμίας υπό του Προέδρου του Αρείου Πάγου. Η άρνησις τινός ή πλειόνων διαιτητών να αναλάβωσιν ή εξακολουθήσωσι την διαιτησίαν βεβαιούται πρότερον δια πράξεως του Προέδρου των Εφετών.-4.Οι διαιτηταί ούτοι δικάζουσιν οριστικώς, τελεσιδίκως και αμετακλήτως, της αποφάσεως αυτών λαμβανομένης κατά πλειοψηφίαν και μη υποκειμένης εις ουδέν τακτικόν ή έκτακτον ένδικον μέσον. Κατά της αυτής αποφάσεως της διαιτησίας δεν χωρεί ουδ’ η ακυρωτική της διαιτησίας αγωγή ή ανακοπή κατά του εντάλματος της εκτελέσεως.-5. Εν περιπτώσει ισοψηφίας μεταξύ των τεσσάρων διαιτητών βεβαιουμένης δια πράξεως του Προέδρου των Εφετών, ο Εργοδότης και ο Ανάδοχος διορίζουσιν από κοινού πέμπτον διαιτητήν, εν διαφωνία δε περί του προσώπου αυτού διορίζει τούτον ο Πρόεδρος του Αρείου Πάγου.-6. Μετά τον διορισμόν του πέμπτου διαιτητού συζητείται από κοινού υπό πάντων η υπόθεσις και εκδιδεται υπό τούτων η απόφασις ήτις λαμβάνεται κατά πλειοψηφίαν. Η απόφασις αύτη ως και η υπό μόνον των διαιτητών εκδιδομένη είναι οριστική, τελεσίδικος και αμετάκλητος μη υποκειμένη και αύτη εις ουδέν τακτικόν ή έκτακτον ένδικον μέσον. Κατά της αυτής αποφάσεως της διαιτησίας δεν χωρεί ουδ’ η ακυρωτική της διαιτησίας αγωγή ή ανακοπή κατά του εντάλματος της εκτελέσεως.-7. Οι διαιτηταί δικάζοντες άνευ δεσμεύσεως υπό ουδενός δικονομικού τύπου οφείλουσι να εκδίδωσι την απόφασιν  αυτών  εντός  δύο το πολύ μηνών  από  της παραδόσεως Μετά την σελ. 622,06(α) Σελ. 622,07 ΝΒ-65 Υπόνομοι Πρωτεύουσας 23.Η.α.15 αυτοίς των εγγράφων της υποθέσεως βεβαιουμένης δια πράξεως του Προέδρου των Εφετών. Τα αυτά ισχύουσιν εν περιπτώσει διορισμού μετ’ ισοψηφίαν πέμπτου διαιτητού.-Τας προθεσμίας ταύτας δύναται να παρατείνη ο Πρόεδρος του Αρείου Πάγου επί τη αιτήσει τινός των ενδιαφερομένων ή του Προέδρου των Εφετών.-8. Τα έξοδα της διαιτησίας και η αμοιβή των διαιτητών ορίζονται δια κοινής αποφάσεως Υπουργών Οικονομικών και Δημοσίων Έργων μετά σύμφωνον γνώμην του Νομικού Συμβουλίου του Κράτους.-Ταύτα βαρύνουσι τον ηττώμενον εν τη διαιτησία εφαρμοζομένων και των εν εδαφ. 2 και 3 του άρθρ. 211 της Πολ. Δικ. οριζομένων.-9. Της κατά τας ανωτέρω §§ 1-8 καθοριζομένης διαδικασίας επιλύσεως των διαφορών ή διαφωνιών δύναται να προηγηθή κοινή συμφωνία Εργοδότου και Αναδόχου η κάτωθι συμβιβαστική διαδικασία: Έκαστος των συμβαλλομένων ευθύς άμα τη γενέσει της διαφοράς ή διαφωνίας ορίζει έναν αντιπρόσωπόν του, οι δύο δε ούτοι συνερχόμενοι εξετάζουσι και λύουσι την διαφοράν, εν περιπτώσει δε διαφωνίας των διαπιστουμένης δι’ εκθέσεως συντασσομένης και υπό του ενός μόνον των ως άνω αντιπροσώπων, η λύσις της διαφοράς παραπέμπεται εις την περί ης το παρόν άρθρον διαιτησίαν.-Ως προς τον διορισμόν των αντιπροσώπων διαδικασίαν της προθεσμίας, ισχύν της αποφάσεως κλπ. εφαρμόζονται αναλόγως αι διατάξεις των §§ 1-8 του παρόντος άρθρου. Δωσιδικία. Ανάληψις δικών. Άρθρον 22.-1.Άπασαι αι αμφισβητήσεις και διαφοραί αίτινες ήθελον προκύψη μεταξύ του Αναδόχου ενεργούντος ως εντολοδόχου του Δημοσίου αφ’ ενός και οιουδήποτε τρίτου, πλην του εργοδότου, εφ’ ετέρου, σχέσιν έχουσαι προς την ερμηνείαν ή την εκτέλεσιν της παρούσης συμβάσεως, είτε το αντικείμενον των διαφορών τούτων είναι χρηματικόν είτε οιονδήποτε έτερον, υπάγονται εις την αποκλειστικήν αρμοδιότητα του Εφετείου Αθηνών. Εις τας αυτάς ως άνω διατάξεις υπάγονται πάσαι αι προκύπτουσαι αμφισβητήσεις και διαφοραί μεταξύ Αναδόχου και υπεργολάβου ή προμηθευτών, εφ’ όσον δεν καθορίζονται άλλως εν ταις μετ’ αυτών συμφωνίαις. Το Εφετείον δικάζει κατά την  εν § 3 και 4 του άρθρ. 1 του ν. 6096 διαδικασίαν μη απαιτουμένης προς τούτο της κατά την πέμπτην παράγραφον του αυτού άρθρου προδικασίας.-2. Εις πάσαν ανεξαιρέτως περίπτωσιν καθ’ ην τρίτοι τυχόν βλάπτονται ή αξιούσιν ότι βλάπτονται εκ της παρά του Αναδόχου αμέσως ή δι’ υπεργολάβων εκτελέσεως των έργων, ούτοι τας σχετικάς αυτών αγωγάς και εν γένει οιαδήποτε ένδικα μέσα δικαιούνται και υποχρεούνται να απευθύνωσιν εις τα αρμόδια κατά το κοινόν δίκαιον Δικαστήρια.-3. Αναφορικώς προς πάσας τας κατά τας προηγουμένας παραγράφους  Σελ. 622,08 δίκας λαμβανομένου υπ’ όψιν, ότι τα έργα εκτελούνται υπό του Αναδόχου κατ’ εντολήν και δια λογαριασμόν του εργοδότου, ο τελευταίος ούτος υποχρεούται όπως , αδιαφόρως της βάσεως και εν γένει του περιεχομένου της αγωγής του ενάγοντος, παρέμβη εις την σχετικήν δίκην επί τη προσεπικλήσει του Αναδόχου και συμμαχών μετ’ αυτού αμφισβητήση την αιτουμένην υπό του ενάγοντος αποζημίωσιν.- Της τυχόν μη προσεπικλήσεως του Εργοδότου ή της μη μετά την προσεπίκλησιν παρεμβάσεως αυτού αι συνέπειαι κριθήσονται κατά τους κειμένους νόμους.-4. Παν ποσόν όπερ συνεπεία των μνημονευομένων ανωτέρω δικών ήθελεν επιδικασθή εις οιονδήποτε τρίτον καταβάλλεται υπό του Εργοδότου εις τον Ανάδοχον βάσει ιδιαιτέρων μηνιαίων καταστάσεων συνοδευομένων υπό των κεκανονισμένων δικαιολογητικών χωρίς όμως να δικαιούται ο Ανάδοχος επί αυτών κατά τα άρθρ. 17 και 18 της παρούσης ποσοστών γενικών εξόδων και εργολαβικού οφέλους.- Εάν ουχ ήττον ο Εργοδότης φρονεί, ότι το καταβληθέν κατά τα άνω υπό του Αναδόχου ποσόν αποζημιώσεως του τρίτου οφείλεται εις υπαίτιον πράξιν ή παράλειψιν του Αναδόχου εν τη εκτελέσει των Έργων υπό την έννοια, ότι η τοιαύτη πράξις ή παράλειψις δεν ήτο αναπόφευκτος συνεπεία των κατ’ εντολήν και δια λογαριασμόν του Εργοδότου εκτελουμένων έργων, ο Εργοδότης δικαιούται προσφεύγων εις την κατά το άρθρ. 21 διαιτησίαν να αμφισβητήση την υποχρέωσιν αυτού περί καταβολής εις τον Ανάδοχον του ως άνω ποσού. Η υπό του Εργοδότου τοιαύτη εις την Διαιτησίαν προσφυγή αναστέλλει την εις τον Ανάδοχον καταβολήν του αυτού ως άνω ποσού.-5. Αι δικαστικαί δαπάναι περιλαμβανομένης και της αμοιβής του δικηγόρου, εις ας υποβάλλεται ο Ανάδοχος συνεπεία των κατά τα προηγούμενα εδάφια δικών καταβάλλονται εις τον Ανάδοχον βάσει ιδιαιτέρων καταστάσεων υποβαλλομένων μετά το πέρας εκάστης δίκης και θεωρημένων υπό του Νομικού Συμβουλίου του Υπουργείου Δημοσίων Έργων άνευ προσαυξήσεως δια των κατά τα άρθρα 17 και 18 της παρούσης ποσοστών Γενικών εξόδων και εργολαβικού οφέλους.-Ο Ανάδοχος υποχρεούται να επιστρέψη αμμελητί εις τον εργοδότην πάσαν καταβληθείσαν αυτώ δικαστικήν δαπάνην δια δίκας, το αποτέλεσμα των οποίων ήθελε τυχόν κριθή ότι βαρύνει τον Ανάδοχον δια της κατά το άρθρ. 21 της Διαιτησίας, συμφώνως τω προηγουμένω εδαφίω, ως επίσης και πάσαν δικαστικήν δαπάνην ην ήθελεν εισπράξει παρά των ηττημένων εις τας δίκας τρίτων των καταδικαζομένων εις την καταβολήν εξόδων υπέρ αυτού.-6. Δια ζημίας ή βλάβας επερχομένας εις τρίτους εκ της υπό εργολάβων εκτελέσεως των έργων οι πληττόμενοι ή ζημιούμενοι νομιμοποιούνται δικαστικώς μόνον κατά των εκτελούντων τα έργα υπεργολάβων του τε Αναδόχου και του Εργοδότου ουδεμίαν υπεχόντων ευθύνην δια τοιαύτας ζημίας ούτε έναντι των τρίτων, ούτε έναντι των υπεργολάβων. 23.Η.α.15 Υπόνομοι Πρωτεύουσας Μείωσις του ρυθμού εκτελέσεως έργων-Προσωρινή διακοπή-Οριστική διακοπήΔιάλυσις της Συμβάσεως Άρθρ.23.-1.Εν περιπτώσει γεγονότων ανωτέρας βίας δημιουργούντων κατάστασιν τοιαύτην ώστε να μη επιτρέπηται η απόλυτος εξακολούθησις των έργων, τόσον ο Εργοδότης, όσον και ο Ανάδοχος, δύνανται ή να μειώσωσι το ρυθμόν της εκτελέσεως των έργων, ή και να διακόψωσι προσωρινώς την εκτέλεσιν αυτών μέχρις ου παρέλθει η κατάστασις αύτη ή και να διακόψωσιν οριστικώς την εκτέλεσιν των υπό της παρούσης συμβάσεως προβλεπομένων έργων διαλυομένης ούτω ταύτης. Εάν η μείωσις του ρυθμού της εκτελέσεως των έργων ή η προσωρινή διακοπή αυτών παραταθή πέραν των τριών μηνών, η σύμβασις δύναται να διαλυθή υπό του Εργοδότου ή του Αναδόχου εκτός της περιπτώσεως καθ’ ην ο εργοδότης ένα μήνα προ της λήξεως της τριμήνου προθεσμίας ειδοποιήσει εγγράφως τον Ανάδοχον ότι παρατείνει την προθεσμίαν ταύτην επί κανονικόν διάστημα μη δυνάμενον όμως να υπερβή ετέρους δύο μήνας, πέραν του οποίου η σύμβασις διαλύεται εκτός αν άλλως ήθελεν αποφασισθή αμοιβαία συναινέσει Εργοδότου και Αναδόχου. Εν περιπτώσει μειώσεως του ρυθμού ή προσωρινής διακοπής των έργων κατά τα ανωτέρω τη αποφάσει ή τη συγκαταθέσει του Εργοδότου παρατείνεται αντιστοίχως μόνον η κατά τας διατάξεις της παρούσης Συμβάσεως προθεσμία της αποπερατώσεως των έργων. 2.Εν περιπτώσει διαλύσεως της συμβάσεως ενεργείται η παραλαβή των έργων εις οίαν κατάστασιν ταύτα ευρίσκονται επέχουσα θέσιν οριστικής τοιαύτης, ο δε Εργοδότης θα καταβάλη εις τον Ανάδοχον. α)Πάσας τας ως «αξία των έργων» γενομένας δαπάνας συμφώνως προς τας διατάξεις της παρούσης συμβάσεως. β)Πάσας τας εκτός των όρων της παρούσης συμβάσεως αναληφθείσας υπό του Αναδόχου υποχρεώσεις, αφορώσας την αξίαν των έργων. γ)Τα επί των ως άνω δαπανών αναλογούντα συμφώνως τη συμβάσει Γενικά έξοδα αυτού και όφελος. Επίσης επιστρέφονται τω Αναδόχω αι εις χείρας του Εργοδότου πάσης φύσεως εγγυήσεις και κρατήσεις εφ’ όσον δεν συντρέχει περίπτωσις κρατήσεως μέρους ή του όλου τούτων ένεκα κακοτεχνιών ή μη τηρήσεων των όρων της παρούσης συμβάσεως. 3.Η σύμβασις δύναται επίσης να διαλυθή τη αμοιβαία των Συμβαλλομένων μερών συναινέσει, υπό τον όρον όμως όπως ο Εργοδότης καταβάλη εις τον Ανάδοχον τα εν προηγουμένω εδαφίω καθοριζόμενα ποσά ενεργουμένης προς τούτο και της παραλαβής των Έργων. Η τοιαύτη κοινή συναίνεσις διαπιστούται δι’ απλής συμβολαιογραφικής πράξεως. 4.Κατά τας διατάξεις της παρ. 2 περιπτώσεις α΄ και β΄ του παρόντος άρθρου λογαριασμοί προς αποπληρωμήν του Αναδόχου ελεγχθήσονται και εγκριθήσονται υπό του Εργοδότου συμφώνως προς τας διατάξεις της παρούσης συμβάσεως. Απαλλαγή από φόρων και δασμών,  κρατήσεις κλπ. Άρθρ.24.-«1.Η παρούσα σύμβασις και πάντα τα σχετικά προς εκτέλεσιν των δι’ αυτής προβλεπομένων έργων έγγραφα, τα συντασσόμενα μετά του Εργοδότου και τα προς αυτόν υπό του Αναδόχου υποβαλλόμενα, συμφώνως προς τας διατάξεις της παρούσης Συμβάσεως ως και πάσαι αι πληρωμαί προς τον Ανάδοχον, απαλλάσσονται του τέλους χαρτοσήμου των τυχόν υφισταμένων ή τυχόν επιβληθησομένων υπέρ των Ταμείων Δημοσίων Κτιρίων, Μετοχικού Ταμείου Πολιτικών Υπαλλήλων, Συντάξεων Μηχανικών και Εργοληπτών και Τεχνικού Επιμελητηρίου της Ελλάδος ή ετέρων Νομικών Προσώπων κρατήσεων ή εισφορών κατά τα κατωτέρω διευκρινιζόμενα. Κατά τα λοιπά η Ανάδοχος Εταιρεία υπόκειται εις απάσας τας κατά τους κειμένους Νόμους φορολογικάς υποχρεώσεις των Ανωνύμων Εταιρειών. Εξαιρούνται των ως άνω απαλλαγών τα μετά των υπεργολάβων, προμηθευτών ή οιωνδήποτε τρίτων εν γένει συντασσόμενα συμφωνητικά ή συμφωνίαι ως και αι εις τούτους παντός είδους πληρωμαί, αίτινες υπόκεινται εις πάντα τα τέλη, κρατήσεις και εισφοράς ισχυούσας προκειμένου περί πληρωμών εις εργολάβους Δημοσίων Έργων, προμηθευτάς Δημοσίου και λοιπούς τρίτους και αίτινες βαρύνουσιν εξ ολοκλήρου τους τρίτους τούτους. Οι υπεργολάβοι, προμηθευταί ή τρίτοι εν γένει θα καταβάλλωσιν απ’ ευθείας κατά τα κεκανονισμένα το τέλος χαρτοσήμου και τας υπέρ των Ταμείων Δημοσίων Κτιρίων, Μετοχικού Πολιτικών Υπαλλήλων, Συντάξεων Μηχανικών και Εργοληπτών και Τεχνικού Επιμελητηρίου της Ελλάδος κρατήσεις ή εισφοράς, του Αναδόχου όντος υπευθύνου δια πάσαν παράλειψιν της τοιαύτης καταβολής των. 2.Ο ανάδοχος απαλλάσσεται παντός δασμού, φόρου, τέλους, κρατήσεως, ή δικαιώματος υπέρ του Δημοσίου ή τρίτου εισπραττομένου κατά την εισαγωγήν δια τα εκ του εξωτερικού εισαγόμενα μηχανήματα, εξαρτήματα ανταλλακτικά, όργανα, εργαλεία και λοιπά υλικά αναγκαία δια την κατασκευήν, συντήρησιν και εκμετάλλευσιν των αναληφθέντων έργων κατόπιν γνώμης του Συμβουλίου Δημοσίων Έργων. (Αντί της σελ. 622,09) Σελ. 622,09(α) 176-105 Υπόνομοι Πρωτεύουσας 23.Η.α.15 3.Τα υπό του αναδόχου εισαγόμενα υλικά και μηχανήματα απαλλάσσονται των δικαιωμάτων αποθηκεύσεως και υπερημεριών επί έν δεκαπενθήμερον από της εναποθηκεύσεως αυτών εις την ελευθέραν ζώνην λιμένος Πειραιώς». Το άρθρ. 24 αντικατεστάθη ως άνω δια του άρθρου δευτέρου Νόμ. 4130/1961, Έκπτωσις Αναδόχου Άρθρ.25.-1.Ο Ανάδοχος δύναται να κηρυχθή έκπτωτος των εκ της παρούσης συμβάσεως απορρεόντων δικαιωμάτων αυτού, δι’ αποφάσεως του Υπουργού Δημοσίων Έργων και μετά σύμφωνον γνώμην του Υπουργικού Συμβουλίου, εις τας εξής περιπτώσεις:α)Εάν μη άρξηται των έργων εντός της υπό του άρθρου οριζομένης προθεσμίας, ή εάν διακοπτομένης της εκτελέσεως των έργων εξ υπαιτιότητος αυτού τούτου του Αναδόχου δεν επαναλάβη ούτος την εκτέλεσιν εντός δύο μηνών από της λήξεως της επί τούτω εγγράφου προσκλήσεως του Εργοδότου. Νοείται όμως ότι ως έναρξις της εκτελέσεως των έργων ή ως επανάληψις της διακοπείσης εκτελέσεως αυτών θεωρείται μόνον η καλή τη πίστει κανονική και ανάλογος προς τα έργα εργασία. β)Εάν δεν αποπερατώση τα έργα εντός 12 μηνών το πολύ από της λήξεως της κατά το άρθρ. 4 της παρούσης συμβάσεως προθεσμίας αποπερατώσεως αυτών, μη υπολογιζομένων εις το χρονικόν τούτο διάστημα των δυνάμει των όρων της παρούσης συμβάσεως χορηγηθησομένων παρατάσεων, γ)Εάν επιδείξη κακοπιστίαν, τεχνικάς ή λογιστικάς αταξίας, αδικαολόγητον βραδύτητα εις την εκτέλεσιν των έργων ή των εκ της παρούσης συμβάσεως υποχρεώσεων αυτού, βαρείαν αμέλειαν, έλλειψιν επιμελείας περί την παραφυλακήν των συμφερόντων του εργοδότου, και παράλειψιν περί την εφαρμογήν μέτρων θεραπείας προς διόρθωσιν τοιούτων σφαλμάτων, μετά την έγγραφον προς τούτο πρόσκλησιν του «Επόπτου των Έργων». 2.Πάσαι αι εν ταις ανωτέρω περιπτώσεσιν παραβάσεις ή παραλείψεις του Αναδόχου, τότε μόνον αποτελούσι λόγον εκπτώσεως όταν δεν οφείλονται εις ανωτέραν βίαν ή δεν προέρχονται εξ ελλείψεως των προϋποθέσεων περί ων τα άρθρ. 2, 3, 4, 13 και 23 της παρούσης συμβάσεως. Εννοείται οίκοθεν ότι διδομένης εντολής του εργοδότου προς τον Ανάδοχον προς επανάληψιν των έργων συμφώνως προς τας διατάξεις του άρθρ. 23 της παρούσης, η τυχόν άρνησις του Αναδόχου προς συμμόρφωσιν συνεπάγεται την εφαρμογήν των διατάξεων της προηγουμένης παραγράφου. Σελ. 622,10(α) 3.Ο Ανάδοχος δικαιούται εντός ανατρεπτικής προθεσμίας τριάκοντα ημερών από της κοινοποιήσεως της περί εκπτώσεως αποφάσεως του Υπουργού Δημοσίων Έργων να προσφύγη εις την κατά το άρθρ. 21 διαιτησίαν. 4.Εάν η διαιτησία κυρώση την έκπτωσιν του Αναδόχου, η εγγύησις αυτού εκπίπτει υπέρ του εργοδότου προς πληρωμήν των υπό της διαιτησίας του άρθρ. 21 της παρούσης καθορισθησομένων ζημιών του Εργοδότου εκ των λόγων δι’ ους απηγγέλθη η έκπτωσις και εκ των συνεπειών αυτής επιστρεφομένου εις τον Ανάδοχον μόνον του τυχόν υπολοίπου. 5.Εν περιπτώσει καθ’ ην η διαιτησία κυρώσει την έκπτωσιν του αναδόχου ενεργείται επί παρουσία αυτού η απογραφή των εκτελεσθεισών εργασιών και των προμηθευθέντων υλικών, εργαλείων και μηχανημάτων και η οικονομική εκκαθάρισις της εργολαβίας εντός της τασσομένης υπό της διαιτητικής αποφάσεως προθεσμίας, καταβαλλομένου τω αναδόχω παντός ποσού, όπερ θα προκύψη εκ της εκκαθαρίσεως, συμφώνως προς τας διατάξεις των εδαφ. α΄, β΄ και γ΄ της παρ. 1 του άρθρ. 23 ότι δικαιούται λαμβάνειν της επιστροφής των εγγυήσεων κανονιζομένης συμφώνως προς την προηγουμένην παράγραφον. Εάν ο ανάδοχος καλούμενος δι’ εγγράφου προσκλήσεως του εργοδότου κοινοποιουμένης δια δικαστικού κλητήρος δεν προσέλθη, η απογραφή διενεργείται εγκύρως εν απουσία αυτού. 23.Η.α.15 Υπόνομοι Πρωτεύουσας Εγγύησις. 